Il-President ta’ Malta, George Abela u l-President tal-FIFA, Sepp Blatter iltaqgħu bla mistenni fid-daħla tal-lukanda f’Berlin fejn it-tnejn li huma inzertaw qed joqgħodu. Fi żmien li Dr Abela kien President tal-Assoċjazzjoni Maltija tal-Football, l-MFA, bejn l-1982 u l-1992 kien sikwit jiltaqa’ mal-Iżvizzeru, li dak iż-żmien kien Segretarju Ġenerali tal-FIFA. Fl-1998 inħatar President tal-FIFA. Fit-taħdita informali fil-lukanda f’Berlin, iż-żewġt iħbieb tkellmu fost l-oħrajn fuq kif ħajjithom inbidlet minn dak iż-żmien ‘l hawn… wieħed inħatar President ta’ Malta u l-ieħor President tal-Assocjazzjoni Dinjija tal-football.